– Пакуль працавала, заўсёды ўдзельнічала ў навядзенні парадку на зямлі. Колькі сябе памятаю, на суботніках (і не толькі) была ў шэрагах актывістаў. Усяго месяц, як я на заслужаным адпачынку, дагэтуль працавала кур’ерам у раённай пракуратуры. У мяне свой уласны дом і ля яго заўсёды так прыгожа і ўтульна, што знаёмыя жартуюць: трэба павесіць шыльдачку “дом узорнага парадку” або “дом высокай культуры”. А як жа іначай? Жыць у чысціні і прыгажосці прыемна і самому, і акружаючым людзям. У час месячніка па добраўпарадкаванні на любым аб’екце, які б ні прапанавалі, знайшла б сабе прымяненне.